CELEX: 62017TB0242
Language: el
Date: 2018-09-19 00:00:00
Title: Υπόθεση T-242/17: Διάταξη του Γενικού Δικαστηρίου της 19ης Σεπτεμβρίου 2018 — SC κατά Eulex Κοσσυφοπέδιο (Προσφυγή ακυρώσεως και αγωγή αποζημιώσεως — Ρήτρα διαιτησίας — Κοινή εξωτερική πολιτική και πολιτική ασφάλειας — Προσωπικό των διεθνών αποστολών της Ένωσης — Διαδοχικές συμβάσεις εργασίας ορισμένου χρόνου — Εσωτερικός διαγωνισμός — Αμεροληψία της εξεταστικής επιτροπής — Μη ανανέωση συμβάσεως ορισμένου χρόνου — Μερικός αναχαρακτηρισμός του ενδίκου βοηθήματος — Ευθύνη εκ συμβάσεως — Εξωσυμβατική ευθύνη — Υλική ζημία και ηθική βλάβη — Προσφυγή-αγωγή εν μέρει προδήλως απαράδεκτη και εν μέρει προδήλως αβάσιμη)

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/67
            
         
      Διάταξη του Γενικού Δικαστηρίου της 19ης Σεπτεμβρίου 2018 — SC κατά Eulex Κοσσυφοπέδιο
      (Υπόθεση T-242/17) (1)
      
      (Προσφυγή ακυρώσεως και αγωγή αποζημιώσεως - Ρήτρα διαιτησίας - Κοινή εξωτερική πολιτική και πολιτική ασφάλειας - Προσωπικό των διεθνών αποστολών της Ένωσης - Διαδοχικές συμβάσεις εργασίας ορισμένου χρόνου - Εσωτερικός διαγωνισμός - Αμεροληψία της εξεταστικής επιτροπής - Μη ανανέωση συμβάσεως ορισμένου χρόνου - Μερικός αναχαρακτηρισμός του ενδίκου βοηθήματος - Ευθύνη εκ συμβάσεως - Εξωσυμβατική ευθύνη - Υλική ζημία και ηθική βλάβη - Προσφυγή-αγωγή εν μέρει προδήλως απαράδεκτη και εν μέρει προδήλως αβάσιμη)
      (2018/C 427/89)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: SC (εκπρόσωποι: L. Moro και A. Kunst, δικηγόροι)
      
         Καθής-εναγομένη: Eulex Κοσσυφοπέδιο (εκπρόσωπος: E. Raoult, δικηγόρος)
      
         Αντικείμενο
      
      Πρώτον, αίτημα, βάσει του άρθρου 263 ΣΛΕΕ, για την ακύρωση της αποφάσεως περί απορρίψεως της υποψηφιότητας της προσφεύγουσας-ενάγουσας στον εσωτερικό διαγωνισμό που διοργάνωσε η Eulex Κοσσυφοπέδιο το 2016 για θέση εισαγγελέα (διαγωνισμός EK30077) και της αποφάσεως της αποστολής αυτής περί μη ανανεώσεως της συμβάσεως εργασίας ορισμένου χρόνου της προσφεύγουσας-ενάγουσας, δεύτερον, αίτημα, βάσει του άρθρου 268 ΣΛΕΕ. για την αποκατάσταση της υλικής ζημίας και τη χρηματική ικανοποίηση για την ηθική βλάβη που η προσφεύγουσα-ενάγουσα φέρεται ότι υπέστη λόγω της εκ μέρους της Eulex Κοσσυφοπέδιο παραβάσεως των εξωσυμβατικών υποχρεώσεών της και, τρίτον, αίτημα, βάσει του άρθρου 272 ΣΛΕΕ, να υποχρεωθεί η Eulex Κοσσυφοπέδιο να καταβάλει αποζημίωση για παράβαση των συμβατικών υποχρεώσεών της.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την SC στα δικαστικά έξοδα.
               
            
         (1)  ΕΕ C 231 της 17.7.2017.